કપડવંજ તાલુકાના મોટીઝેર ગામે રહેતા મુકેશભાઈ દેવીપૂજકની પત્ની સંગીતાબેન (ઉં.વ.૩૫) તા. ૨૮મીના રોજ સાંજના સમયે પોતાના પિયર નિરમાલી ગામે જવા નીકળ્યા હતા. તે દરમિયાન મોટીઝેર ચોકડી પાસે શિહોરા ગામના જયંતિભાઈ બબાભાઈ વાદી તથા લાલાભાઈ રમેશભાઈ વાદીએ તેણીનું અપહરણ કરી બાઈક પર લઈ ગયા હતા. જ્યાં સાંજના સમયે આ બંન્ને ઈસમોએ નિરમાલી ગામની સીમમાં એક ખેતરમાં લઈ જઈ બળાત્કાર ગુજાર્યો હતો. આ વખતે સંગીતાબેનના ભત્રીજા ગોપી ઉર્ફે ભલો દેવીપૂજક ત્યાં આવી જતાં આ ઘટનાની જાણ લોકોને કરશે તેમ જાણી તેને પણ સંગીતાબેન સાથે બળજબરીથી બળાત્કાર કરાવ્યો હતો. ત્યારબાદ તેઓએ આ બનાવની જાણ સંગીતાબેન લોકોને કરશે તેમ જાણી તેનું ગળું દબાવી હત્યા કરી લાશને નગ્ન અવસ્થામાં ખેતરમાં મુકી નાસી ગયા હતા.